**Forsiden:**

**Er du ung?**

**… med nedsat syn og hørelse**

**15 – 35 år**

**Logo: FDDB-ungdom**

**Side 2:**

**FDDB-ungdom er for alle**

**FDDB-ungdom er for alle unge med nedsat syn og hørelse.**

**Vi hygger os på trods af vores forskelle og gør meget for det**

**gode fællesskab. FDDB-ungdom er for både talebrugere, tegnsprogsbrugere, drenge, piger og unge af forskellig etnicitet**

**(Foto af udvalgets fem medlemmer, der staver FDDBU med håndalfabet.)**

**Billedtekst: FDDBU – her er plads til alle**

**(Foto fra Kunstmuseet AROS, hvor ung døvblind kvinde går med kontaktperson under armen.)**

**Billedtekst: Ledsagere er velkomne, og der er tolke med ved alle arrangementer.**

**Hvad laver vi?**

**Vi holder hvert år hygge-arrangementer og tager på ture og forlængede weekender til steder, vi gerne vil udforske. Formålet er at lære hinanden at kende, få oplevelser vi ellers ikke ville få og mærke, at vi kan en hel masse, når vi bakker hinanden op.**

**Citatboble:**

***”Her bliver nye taget godt imod!***

***Jeg har indtil nu følt mig ret alene, men det ændrede sig, da jeg kom med i FDDB-ungdom. Vi har fede arrangementer og et super fedt sammenhold, hvor tale- og tegnsprogs-brugere snakker på kryds og tværs. Det er som at komme hjem efter at have været ude at rejse i meget lang tid”.***

***– Anders 31 år***

**Side 3:**

**Bliv medlem af FDDB-ungdom**

**(Foto af unge døvblinde, der rappeller på en mur.)**

**Billedtekst: Du må gerne deltage i et arrangement, før du beslutter, om du vil være medlem af FDDB-ungdom.**

**Du kan deltage i FDDB-ungdoms arrangementer, hvis du er mellem**

**15–35 år og har nedsat syn og hørelse. Medlemskab af FDDB koster 200 kr. om året. Man ansøger ved at udfylde et skema på www.fddb.dk eller**

**ved at få det tilsendt fra FDDBs sekretariat. Alle ansøgninger vurderes individuelt.**

**Citat-boble: *”Stærk samhørighed med en flok skønne unge mennesker – her er plads til ALLE! Jeg kommer altid hjem med sprudlende energi, glæde, ny inspiration og selvtillid. Verden kan bare komme an!”***

***– Ditte 26 år***

**Har du brug for rådgivning?**

**I FDDB-ungdom kan du altid få en snak med en ungdomsrådgiver, som selv kender til at have nedsat syn og hørelse.**

**Vi ved, at det af og til kan være svært at bevare troen på et godt**

**ungdomsliv med nedsatte sanser, men vi kan hjælpe med at pege på muligheder og snakke om de ting, der måske går dig på.**

**Vi samarbejder med døvblindekonsulenterne på CFD og med FDDBs rådgivertjeneste, som tilbyder hjemmebesøg i hele landet.**

**Bagsiden:**

**Logo**

**Foreningen Danske DøvBlinde er en privat organisation, der arbejder for bedre muligheder og levevilkår for alle med nedsat syn og hørelse.**

**Foreningen blev stiftet i 1987 og ledes af en bestyrelse, hvor alle har nedsat syn og hørelse. I FDDB er der både tale- og tegnsprogsbrugere.**

**FDDB tilbyder bl.a. viden om kommunikation og holder kurser og arrangementer for medlemmerne.**

**Faktaboks:**

**• Find FDDB-ungdom på www.fddbu.dk**

**• Find vores gruppe på Facebook under navnet:**

**FDDB–ungdom**

**Den er kun for os, der er mellem 15–35!**

**Citatboble:**

***”Jeg synes, det er fedt at være med i FDDB-ungdom.***

***Her føler man sig lige med alle”.***

***– Dani, 15 år.***

**(Foto: Ung mand med pakistansk baggrund står med bowlingkugle og ser koncentreret ud)**

**Slogan: Sammen ser vi muligheder**

**FDDB-ungdom... er en selvstændig gruppe under FDDB.**

**Vi ledes af et ungdomsudvalg, som består af 3–5 unge med nedsat syn og hørelse.**

**Logo: Foreningen Danske DøvBlinde**

**Syns- & hørehæmmede**